
Lumalalang krisis pangkabuhayan 


M= ang hagupit ng lalong lumalalang kri- mga manggagawa at kapos na kapos ang kita ng mga 


sis pangkabuhayan sa Pilipinas, laluna sa pa- magsasaka at iba pang anakpawis. 

nig ng masang anakpawis. Nitong Hunyo 17, itinaas na naman nang P1.70 
Mabibigat na bigwas ang dulot sa mamamayan ng kada kilo ang presyo ng liquefied petroleum gas (LPG). 
kamakaila'y sunud-sunod at walang tigil na pagtaas Pagkatapos ng eleksyon, dalawang beses itinaas ng 
ng presyo ng mga saligang pangangailangan. mga kumpanya ng langis ang presyo ng gasolina 
Palaki nang palaki ang kinakailangang ha- (peo ne | at krudo. Hindi pa nasasapatan sa pito hang- 
laga upang mabuhay nang di- a. gang walong ulit nang pagtataas sa presyo ng 
sente sa araw-araw. Samanta- ð mga produkto nila sa loob ng taong ito, balak 
la, nakapako ang napakababa na naman nilang muling magtaas ng presyo 

na ngang sahod ng pagpasok ng Hulyo. 
Patuloy naman ang pagtatangka ng 
Meralco na itaas ang singil sa kur- 
yente. Ito ay sa kabila ng pagde- 
deklara ng Korte Suprema na na- 
ging abusado ang Energy Regula- 
tory Commission (ERC) at iligal 
ang inaprubahan nitong 12 senti- 
mo kada kilowatt-hour na pro- 
€ bisyunal na pagtataas sa singil ng 
#71 MERALCO mula Nobyembre 2003. Bukod pa ito sa 
il ,, 13.7 sentimo/kwh na idaragdag sa singil ng 
a 135 MERALCO mula Hulyo at sa 14-38 sentimo/kwh 
Yi tj na karagdagang singil ng NAPOCOR para sa is- 
inusuplay nitong kuryente sa MERALCO at iba 
pang distributor. Ipapabalikat pa rin ito sa 
publiko sa pamamagitan ng dagdag na baya- 

rin sa kuryente. 

Nakaamba ring itaas ang singil sa serbi- 
y syo sa tubig. Mula nang ipatupad ang dere- 
NU NG j gulasyon at pribatisasyon ng public utili- 
[[/ JAK Sa ties, aabot na nang mahigit 500% ang 

WT Bukod pa sa mga ito, balak magpataw ang re- 


Mga kaso ng pagpatay 


Mga tampok sa isi Panibagong anomalya Kampanyang 
7 a 4 p A sa AFP, nabunyag anti-malarya ng BHB 
isyung ito... Aani pag 


PAHINA 5 


himen ng mga karagdagang buwis 
para mapunan ang patuloy na lu- 
malaking depisit sa badyet at ma- 
bayaran ang walang tigil sa pagla- 
king utang ng gubyerno. Isa pang 
binabalak na pagkukunan ng mala- 
king pampuno sa depisit ng gub- 
yerno ang pagdagdag ng 50-100% 
buwis sa konsumo ng softdrinks. 

Samantala, patuloy na lumalaki 
ang disempleyo. Ayon mismo sa pi- 
nakahuling mga estadistika ng 
gubyerno noong Abril, nadagdagan 
ng dalawang milyon mula sa naka- 
raang kwarto ang siyam na milyong 
wala o kulang sa trabaho. Kung 
ihahambing sa mga pigura noong 
Abril 2003, lumaki mula 27.8% tu- 
ngong 32.2% ang tantos ng disem- 
pleyo at kakulangan ng trabaho. 
Lubhang maliit pa kung tutuusin 
ang mga pigurang ito. Ang totoo, 
umaabot sa mahigit kalahati ng 
lakas paggawa ng bansa ang wala o 
kulang sa mapagkakakitaan. 

Di rin maipagkakaila, kahit ng 
reaksyunaryong gubyerno, ang ta- 
lamak na kahirapan sa buong ban- 
sa. Aabot sa 90% ng mamamayan o 
halos 72 milyong Pilipino ang na- 
bubuhay sa halagang P137 bawat 
araw, na 55% lamang ng minimum 
na arawang sahod sa Metro Manila 

Ang Ang Bayan ay inilalabas sa 
wikang Pilipino, Bisaya, Iloko, Hili- 
gaynon, Waray at Ingles. 

Maaari itong i-download mula sa 
Philippine Revolution Web Central na 
matatagpuan sa: 

www.philippinerevolution.org 

Tumatanggap ang Ang Bayan ng 
mga kontribusyon sa anyo ng mga 
artikulo at balita. Hinihikayat din ang 
mga mambabasa na magpaabot ng 
mga puna at rekomendasyon sa ikau- 
unlad ng ating pahayagan. Maaabot 
kami sa pamamagitan ng email sa: 

angbayan@yahoo.com 


at 29.4% ng kinakailangang halaga 
para mabuhay nang disente ang 
isang anim-kataong pamilya. 

Inutil ang kasalukuyang rehi- 
men sa paglutas ng mga proble- 
mang pangkabuhayan ng mamama- 
yan at paghatid ng anumang kalu- 
wagan. Ang tugon pa ng rehimen 
sa tumitinding kahirapan ay iba- 
yong pagpapahigpit ng sinturon at 
ang nakatinsultong payo na magtiis 
na lamang. 

Sa katunayan, ang pagbagsak 
sa kabuhayan ng mamamayan ay 
sadyang kagagawan ng gubyerno. 
Sadyang sinasagkaan ng gubyerno 
ang pagtataas ng sahod ng mga 
manggagawa sa pribadong sektor at 
sweldo ng mga kawani ng gubyer- 
no. Ang bahagyang ginhawa na na- 
kamit ng mga tsuper ay dumaan sa 
napakatinding pakikibaka at pakiki- 
tunggali. Ang maliit na kaluwagang 
dulot sa kanila ng pagtaas ng pa- 
masahe ay mabilis ding nababawi 
sa muling pagtaas ng presyo ng 
krudo at mga pyesa ng sasakyan. 

Sa kabilang banda, alinsunod 
sa patakaran ng neoliberalisasyon, 
deregulasyon, pribatisasyon at de- 
nasyunalisasyon, binibigyan ng 
gubyerno ng lubos na karapatan 
ang mga imperyalista at lokal na 

mga galamay nila na dambungin 
ang ekonomya. 

Hinahayaan nito ang mga im- 
peryalista na bahain ang bayan ng 
kanilang sobrang produkto at wa- 
sakin ang mga produktibong pwer- 
sa sa lokal na agrikultura at 
industriya. 

Para maakit ang dayuhang ka- 
pital, binibigyan ang mga imperya- 
lista ng lubos na laya sa pagpasok 
at paggalaw ng kanilang puhunan 
at negosyo. Pati mga estratehiko at 
pampublikong serbisyo ay ipinau- 
baya na sa mga dayuhang kumpan- 
ya at mga kumprador na katambal 
nila. Natural na resulta nito ang 
walang awat at sobra-sobrang pag- 
tataas ng presyo ng produktong 
petrolyo at iba pang saligang bili- 
hin at serbisyo. 

Nitong taon, pinahintulutan ng 
rehimen ang pagtataas ng singil sa 
kuryente at ng buwis upang maka- 
bawi sa inako nitong mahigit P500 
bilyong utang ng NAPOCOR alinsu- 
nod sa mga probisyon ng kontra- 
mamamayang Electric Power Indus- 
try Reform Act. 

Wasak ang pambansang eko- 
nomya ng Pilipinas at ang kabuha- 
yan ng karaniwang mamamayan. 
Nasa kamay na lamang ng mama- 
mayan at ng rebolusyonaryong 
kilusan ang kalutasan nito. 

Sa harap ng ganitong kalaga- 
yan, napakahalaga ng pagsusulong 

ng iba't ibang paraan ng pakikibaka: 

Naririyan ang mga pang-eko- 
nomyang pakikibakang masa sa 
kani-kanilang lugar ng produk- 
syon--mga pabrika, mga sakahan, 
mga upisina at iba pa. Mahalagang 
dalhin ang mga ito sa kalsada at sa 
pangkalahatang publiko, tuligsain 
at labanan ang mga patakaran ng 
gubyerno na naglulubog ng eko- 
nomya sa ibayong krisis at ng ma- 
mamayan sa ibayong pagkakabusa- 
bos, igiit ang paglutas ng mga kag- 
yat na usaping pangkabuhayan at 
kamtin ang kahit kaunting kaluwa- 
gan. 

Mahigpit na tungkulin ngayon 
ng Partido na pamumuan at pag- 
ibayuhin ang mga pakikibakang 
pangkabuhayan, iugnay at ikumbi- 
na ang mga ito sa mga pumuputok 
na protesta laban sa pinakamara- 
has at pinakamaruming eleksyon sa 
buong kasaysayan ng Pilipinas, sa- 
mantalahin ang tumitinding ba- 
ngayan sa hanay ng mga reaksyu- 
naryo at ang nagaganap na mala- 
king kaguluhan, paralisis at pang- 
hihina ng reaksyunaryong pagha- 
hari bunga ng di nareresolbang 
pagkapanalo sa eleksyong pampa- 
nguluhan, at yanigin ang buong re- 

aksyunaryong sistema sa kapakina- 
bangan ng rebolusyonaryong kilu- 
san. 

Kaalinsabay, patuloy na pasi- 
siglahin ang pagpapatupad ng mga 
rebolusyonaryong programang so- 
syo-ekonomiko sa 
mga saklaw at base 
ng Bagong Hukbong 
Bayan. Habang tu- 
luy-tuloy ang pagpa- 
patupad ng rebolu- 
syong agraryo at ang 
pagsusulong ng mga 
pangmatagalang pa- 
kikibaka para sa pun- 
damental na pagba- 
bago ng buong siste- 
ma, malaki na ang 
maitutulong ng mga 
sariling paunang-lu- 
nas ng mamamayan 
sa pamumuno ng Par- 
tido, Pulang hukbo, 
mga rebolusyonar- 
yong organisasyong masa at mga 
organo ng kapangyarihang pampu- 
litika. 

Gayundin, puspusang pagsisi- 
kapan at igigiit ng peace panel ng 
National Democratic Front at mga 
konsultant nito ang pagpapasok ng 


pinakamaraming mahahalagang 
kagyat at pangmatagalang repor- 
mang sosyo-ekonomiko sa borador 
ng Comprehensive Agreement on 
Socio-Economic Reforms (CASER) 
na sesentruhan ng mga susunod na 
talakayan sa negosa- 
syong pangkapaya- 
paan sa Hunyo 22-25 
sa Oslo, Norway. Ang 
CASER ang ikalawang 
sustantibong adyen- 
da sa usapang pang- 
kapayapaan. Katu- 
lad ng papel ng 
CARHRIHL sa usapin 
ng karapatang-tao, 
ang CASER ay maga- 
gamit ng rebolusyo- 
naryong kilusan at 
ng mamamayan sa 
pagsusulong ng mga 
pang-ekonomyang 
pakikibaka at kapa- 
kanan ng mamama- 
yan sa loob at labas ng mga rebo- 
lusyonaryong base, habang hindi 
pa lubusang naipapanalo ang rebo- 
lusyon at hindi pa nakakamit ang 
ganap na pagbabago ng sistemang 
pang-ekonomya at panlipunan sa 
bayan. [AB] 


Hindi mapapanatag 
ang paghahari ni GMA 


abang humihigpit ang maniobrahan at umiigting 
H: girian sa hanay ng mga pangunahing nagba- 

banggaang kampo ng mga reaksyunaryo, lalo ring 
tumitindi ang pandarahas, panggigipit at pananakot ng 
reaksyunaryong estado sa mga demokratikong pwersa at 
lehitimong nagproprotestang mamamayan, bukod pa sa 
mga pangunahing karibal ng nakaupong rehimen sa 
reaksyunaryong paghahari. 

Todo-todo ang pandaraya at iba pang panggugulang 
ng kampo ni Arroyo para makapanatili lamang sa poder. 
Hindi naging sapat ang bilyun-bilyong pondo at mga 
programa ng gubyerno na ginamit ng kampo sa kampanya 
upang matiyak ang pagkapanalo ni Arroyo. 

Iginigiit ng kampo nina Fernando Poe Jr., ang pinaka- 

mahigpit na karibal ni Arroyo, na 
sila ang nanalo. Naglabas sila ng 
mga ebidensya ng mga pagdodok- 
tor sa mga election returns at 
sinisikap nilang pabuksan at ipaek- 
samin ang mga kahina-hinalang 
election returns na paulit-ulit na- 
mang hinarang ng kampo ni Arro- 
yo. Ang mga pakulo at bangayan 
ng magkasalungat na kampo ang 
nagpatagal sa pagbibilang. 

Sa desperasyong matiyak ang 
proklamasyon ni Gloria Arroyo at 
Noli de Castro bilang nagwaging 
presidente at bise-presidente, gi- 
nagawa ng rehimen ang 
lahat ng hakbangin at 
maniobra laban sa mga 
karibal at sa nagpopro- 
testang mamamayan. 
Brutal nitong sinupil ang 
mga aksyong protesta 
habang minadali ang 
pagbibilang at proklama- 
syon. 

Libu-libong arma- 
dong "anti-riot" na pulis, 
bukod pa sa mga pwersa 
ng AFP National Capital 
Regional Command, ang 
ipinakat para pigilin at 
buwagin ang mga rali at 
iba pang anyo ng protes- 
ta ng mamamayan. Kahit 
ang pagpuna lamang kay 
Arroyo at pagprotesta sa 
mga pandaraya ng rehi- 
men ay itinuring nang mga pagla- 
bag sa batas at sapat nang dahilan 
upang buwagin ang mga nagrarali. 
Ikinakatwiran ng Malakanyang na 
ang mga lansakang pandarahas na 
ito ay laban sa mga "ahente ng 
anarkiya at pambansang kagulu- 
han." Walang pinag-iba ito sa pag- 
tawag ni Hitler sa mga tumututol 
noon sa pasistang rehimeng Nazi. 

Upang maisakatuparan ang pa- 
takarang kamay na bakal, abalang- 
abala sina National Security Advi- 
ser ng Malakanyang na si Norberto 
Gonzales, ang militar, pulisya at 


mga tauhan sa paniktik at saywar 
sa pagluluto ng kung anu-anong 
senaryo ng destabilisasyon na di- 
umano'y binabalak at ipinapatupad 
ng Bagong Hukbong Bayan kasab- 
wat ang oposisyong pulitikal at 
mga disgustadong upisyal at tau- 
hang militar. 

Upang maging kapani-paniwa- 
la ang mga senaryong destabilisa- 
syon na ito, ang Presidential Guard 
Battalion, ang AFP at ang PNP ay 
nagpalabas ng isang gawa-gawang 
plano na diumano'y tangkang asa- 
sinasyon ng BHB, una laban kay 


National Security Adviser Norberto 
Gonzales, dating DND Secretary at 
ngayo'y hepe ng NAKTAF na si 
Angelo Reyes at Comelec Chairman 
Benjamin Abalos. Nitong huli, sina 
Arroyo at Poe ay target na rin 
umano ng asasinasyon ng BHB. Pi- 
nagtawanan lamang ni Poe ang 
paglulubid na ito at sinabi niyang 
hindi ang BHB kundi ang kampo ni 
Arroyo ang gustong pagulungin 
ang ulo niya. Sinabi niyang bahagi 
lamang ito ng malaking pakana 
para mahadlangan ang mga kasa- 
ma niya sa kanilang koalisyon, ta- 


kutin ang mamamayan at supilin 
ang mga protesta sa malawakang 
pandaraya sa eleksyon. 

Pinakahuling maniobra ng 
pangkating Arroyo laban sa mga 
karibal nila ang pagsampa noong 
Hunyo 19 ng mga kasong kriminal 
laban sa mga abugado nina Poe at 
Loren Legarda. Para madaliin ang 
pagbibilang ng mga boto, hindi 
man lamang binigyan ng rasonab- 
leng panahon ang mga karibal sa 
pulitika ni Arroyo na makakuha ng 
mga kapalit na abugado. Pagkaalis 
na pagkaalis ng mga abugado, di- 
nali-dali na ng mga tau- 
han ni Arroyo para mata- 
pos ang pagbibilang ki- 
nabukasan 

Gayunpaman, ang la- 
hat ng ito ay babalik at 
babalik sa rehimeng Arro- 
yo. Lalo lamang nahihi- 
walay sa mamamayan ang 
pangkating Arroyo bunga 
ng pagsupil sa mga lehi- 
timong protesta at sa 
oposisyon at pambabraso 
sa mga nasa minorya sa 
kongreso para maipilit 
ang panibagong panu- 
nungkulan ni Arroyo. 

Patuloy na kumukulo 
ang sitwasyon sa puliti- 
ka. Dumarami ang su- 
masali sa mga protesta 
laban sa sistematiko at 
malawakang dayaan at karahasan 
sa nagdaang eleksyon, sa pagma- 
madali ng pagbibilang ng kongreso 
at sa pagsusupil sa mga demokrati- 
kong karapatan ng mamamayan. 
Naipilit ang "pagkapanalo" ni 
Arroyo, ngunit ito'y isang panan- 
dalian at hungkag na pagkapanalo 
lamang. Di mawawala ang malawa- 
kang duda sa pagkakapanalo niya. 
Laging mananatiling mabuway ang 
kanyang paghahari. Hindi mapipi- 
gil ang mga unos ng protesta laban 
sa rehimen hanggang sa tuluyang 
mapatalsik ito. ABI 

PANANALANTA NG PASISTANG ESTADO 


Mga kaso ng pagpatay 
isinampa laban sa militar 


Dian: na sa mga upisina ng Joint Monitor- Honorio, kasapi ng Bayan Muna (BM), ay dinukot ng 


limang pinaghihinalaang elemento ng 71st IB sa 

Muñoz, Nueva Ecija noong Pebrero 9, 2002. Kasama 

niyang dinukot si Johnny Orcino, coordinator ng BM 

para sa Nueva Ecija. Hang- 

9 gang ngayon ay nawawala pa 
@AFP-PNP ang dalawa. 

Mindoro. Sinampahan si 
Brig. Gen. Jovito Palparan Jr. 
ng mga kasong murder noong kumander pa siya ng 
204th Bde sa Mindoro. Ang nagsampa ay sina Orly 
Marcellana, Roseann Gumanoy at Edilberto Napoles 
Sr., mga kamag-anak ng mga biktimang pinatay sa 
Mindoro sa utos ni Palparan. Si Orly ay asawa ni Eden 


ing Committee (JMC) ang maraming kaso ng 
paglabag ng mga pwersa ng gubyerno 
sa mga probisyon ng Comprehen- 
sive Agreement on Respect for £ 
Human Rights and International 
Humanitarian Law (CARHRIHL). 
Tampok sa mga ito ang 51 
kaso ng pamamaslang na isi- 
nagawa ng mga militar, pulis | 
at paramilitar ng gubyerno. 
Unang kaso. Unang-unang 
nagsampa sa JMC ng kasong pag- 
paslang si Dee Batnag-Ayroso. Ang asawa niyang si 


Pandaigdigang Araw ng Desaparecidos, ginunita 


inunita nitong Hunyo 4 ng 

Desaparecidos, KARAPATAN, 
Ecumenical Movement for Jus- 
tice and Peace, at Sons and 
Daughters of the Disappeared 
ang Pandaigdigang Araw ng 
Desaparecidos. Inaalala sa araw 
na ito ang mga dinukot ng mga 
pasista mula noong panahon ng 
diktadurang Marcos at mga ka- 
sunod na rehimen at di na nai- 
litaw mula nang sila'y nawala. 

Itinuturing na malaking bi- 
lang na ang 759 kataong nawala 
sa kasagsagan ng pamamasista 
ng diktadurang Marcos mula 1972 
hanggang 1981. 

Pero mas dumami pa ang kaso 
ng desaparecidos makaraang mai- 
bagsak ang diktadura at maibalik 
umano ang demokrasya sa bayan. 
Sa panahon ng rehimeng Aquino, 
umabot ang bilang ng desapareci- 
dos sa 821 (batay sa ulat ng 
KARAPATAN) karamihan sa pana- 
hong pinairal ng rehimen ang 

total war nito laban sa rebolusyo- 
naryong kilusan. 

Tatlumpu't siyam katao na- 
man ang nawala sa panahon ni 
Ramos at 26 katao sa panahon ni 
Estrada. 

Sa tatlong-taong panunung- 
kulan ni Gloria Arroyo, may nai- 
tala ang KARAPATAN na 38 desa- 
parecidos. Labing-isa sa mga ka- 
song ito ay nangyari sa loob la- 
mang ng apat na buwang kasag- 
sagan ng kampanyang elektoral 
mula Pebrero hanggang Mayo 
2004. 

May naidokumento rin ang 
KARAPATAN na 3,150 kaso ng 
paglabag sa karapatang-tao kung 
saan sangkot ang mga tauhang 
militar, pulis at paramilitar ng 
gubyerno. Mula Enero 21, 2001 
hanggang Hunyo 1, 2004 naman, 
may naitalang 160 kaso ng pwer- 
sahang ebakwasyon na nakaapek- 
to sa 15,096 pamilya at 112,664 
indibidwal. 


Tampok sa panahong ito ang 
pagpatay ng Armed Forces of 
the Philippines sa 200 katao 
noong 2003 nang walang kata- 
rungan at labag sa anumang 
prosesong hudisyal at ligal, 
ayon sa Amnesty International 
(AI). May naitala ang AI na 
sapilitang pagpapalikas ng 
400,000 katao mula sa kani-ka- 
nilang lugar dahil sa mga ope- 
rasyong militar laban sa mga 
rebeldeng Moro. 

Samantala, nananatili pang 
nakapiit ang halos lahat sa 
mahigit 300 bilanggong pulitikal 
na iginigiit ng National Demo- 
cratic Front na dapat palayain ng 
rehimen bilang confidence build- 
ing measure ng Gubyerno ng Re- 
publika ng Pilipinas (GRP) sa 
NDF. Mula nang ipagpatuloy ang 
usapang pangkapayapaan noong 
unang linggo ng Enero, 17 bi- 
langgong pulitikal pa lamang ang 
napalalaya. [AB 


Marcellana, pangkalahatang kali- 
him ng KARAPATAN-ST. Si Roseann 
ay anak ni Eddie Gumanoy, lider- 
magsasaka ng Southern Tagalog. 
Sina Marcellana at 
Gumanoy ay dinukot 
at pinaslang ng 
militar noong Abril 
2003. Si Edilberto 
Napoles Sr. naman 
ay ama ni Edilberto 
“Choy” Napoles Jr., 
ang BM coordinator 
ng Mindoro Oriental 
na pinaslang noong 
Marso 2002. 

Sinampahan din nina Nympha 
Magsino at Edilberta Mahano ng 
hiwalay na kasong murder si Col. 
Fernando Masa, ang pumalit kay 
Palparan bilang kumander ng 
204th Bde. Si Magsino ay hipag ng 
pinaslang na vice mayor ng Naujan, 
Mindoro Oriental na si Juvy 
Magsino. Si Mafiano ay ina ng coor- 
dinator ng Anakpawis sa Mindoro 
Oriental na si Isaias Mañano. Pare- 
hong pinaslang ang mga biktima sa 
kainitan ng kampanyang elektoral 
ngayong 2004. 

Umabot naman sa 36 na kaso 
ng pagpatay sa Mindoro Oriental 
ang isinampa ni Girlie Padilla, pan- 
samantalang pangkalahatang kali- 
him ng Ecumenical Movement for 
Justice and Peace (EMJP), laban sa 
militar. Kabilang sa mga ito ang 
kaso ng pagpaslang kay Leonardo 
Rodriquez, isang organisador ng 
mga magsasaka. 

Mawab Four Massacre at iba 
pa. Sampung kaso naman ang isi- 


Dumadagsa na sa 
mga upisina ng Joint 
Monitoring Committee ang 
maraming kaso ng paglabag 
ng mga pwersa ng gubyerno 
sa mga probisyon 
ng CARHRIHL. 


nampa ni Ariel Casilao, pangkala- 
hatang kalihim ng KARAPATAN- 
Southern Mindanao sa ngalan ng 
mga biktima ng pamamaslang sa 
naturang rehiyon. Isa 
na rito ang kaso 
laban kay Lt. Col. 
Edgardo Gonzales, 
kumander ng 60th IB 
ng Philippine Army, 
na itinuturing na res- 
ponsable sa “Mawab 
Four Massacre.” Tinu- 
koy siyang pasimuno 
sa pagsasalbeyds ki- 
na Godofredo Guim- 
Roland Jubajib, Engr. 


baolibot, 
Edwin Asion at Mariano Diamante 
sa Mawab, Compostela Valley. Si 
Gonzales din ang itinuturing na 


responsable sa “Laac 
Massacre” sa Davao 
del Norte at sa pwer- 
sahang pagpapalikas 
ng mga taumbaryo 
ng New Bataan, 
Compostela Valley. 

Sumusunod ay 
ilan pang kasong isi- 
nampa ng KARAPA- 
TAN-Southern Minda- 
nao: 

b Laban kay Maj. 
Nixon Fortes—kaugnay ng “Baga- 
nga Massacre” sa Davao Oriental 
noong Agosto 18, 2003. Kabilang 
sa mga biktima ang tatlong menor- 
de-edad. 

b Laban kay Col. Alen Capuyan, 
dating hepe ng Military Intelli- 
gence Group (MIG) kaugnay ng 
“Maco Four Massacre” noong 2003. 
Apat na kasapi ng Anak ng Ba- 
yan--sina Marjorie Reynoso, Lito 
Doydoy, Jonathan Benro at Ramon 
Ragare Jr.--ang dinukot at sinal- 
beyds ng militar sa Maco, Compos- 
tela Valley. 

b Laban sa mga elemento ng 
paramilitar na pumaslang kay 
Benjaline Hernandez at tatlong iba 
pa noong Abril 2002 sa Arakan 
Valley, North Cotabato. Si Hernan- 


dez, dating pangulo ng (College 
Editors Guild of the Philippines 
(CEGP) sa naturang rehiyon, ay 
upisyal ng KARAPATAN-Southern 
Mindanao nang siya ay paslangin. 

Nagsampa rin ng mga kasong 
murder laban sa militar ang 
InPeace (Initiatives for Peace in 
Mindanao) sa ngalan ng mga bikti- 
ma ng mga pambobomba sa Davao 
Domestic Airport at Sasa Wharf 
noong 2003. 


SAMANTALA, sa Quezon, patuloy pa 
rin ang mga karumal-dumal na pag- 
labag sa karapatang-tao na ang 
pangunahing target ay mga akti- 
bista at myembro ng mga progresi- 
bong partido at organisasyon. Ang 
pinakahuling pangyayari ay noong 
Hunyo 18 sa Pagbi- 
lao, Quezon kung sa- 
an pinaslang si Merle 
Catabay, isang 40 
anyos na tagakam- 
panya ng Bayan Mu- 
na. Malapitang bina- 
ril si Catabay ng da- 
lawang 5 pinaghihi- 
nalaang militar sa 
palengke ng Penin- 
sula Homes Subdi- 
vision sa Barangay 
Bukal. Ayon sa mga nakasaksi, tu- 
makas ang mga salarin sakay ng 
isang puting van na walang plaka. 

Sa panibagong karahasang ito, 
umabot na sa apat ang mga pinas- 
lang na kasapi ng Bayan Muna sa 
Pagbilao nitong panahon ng elek- 
syon. Ang naunang tatlo ay sina 
Roger Perez, Belen Ysrael at Conra- 
do Katigbak. Ang asawa ni Perez 
na si Cristina ay nakaligtas sa ka- 
matayan nang silang mag-asawa 
ay pagbabarilin malapit sa kani- 
lang bahay ilang araw bago ang 
eleksyon. 

Pinagtangkaan din ang buhay 
ng apat na aktibista sa Pagbilao. 
May dalawa pang aktibistang dinu- 
kot at nawawala pa rin hanggang 
ngayon. ABI 

Panibagong anomalya sa AFP, nabunyag 


nabunyag hinggil sa malawa- 

kang korapsyon sa loob ng 
Armed Forces of the Philippines. Sa 
pagkakataong ito, ang iskandalo ay 
hinggil sa suplay ng 97,257 pares 
ng mga combat boots para sa Phil- 
ippine Army. 

Nalantad ang anomalya nang 
magsampa ng reklamo ang Jodaar 
Cottage Industries nitong Mayo 31. 
Ayon sa kumpanya, imbes na sa 
Jodaar ibigay ang kontrata dahil 
ito ang nagbigay ng pinakamaba- 
bang presyo ng combat boots 
(P993.50 bawat pares), ibinigay ng 
Procurement Service of the Depart- 
ment of Budget and Management 
(PSDBM) ang kontrata sa Filboot 
Manufacturing Corp. na nagbigay 
ng pinakamataas na presyo 
(P1,047 bawat pares). Dahil dito, 
umabot sa P101.8 milyon ang gas- 
tos ng AFP. Makatitipid sana ng 
P5,203,249.50 ang reaksyunaryong 
gubyerno kung sa Jodaar ibinigay 
ang kontrata. 

Ayon kay Eduardo Opida, taga- 
pangulo ng Inter-Agency Bids and 
Awards Committee ng PSDBM, igi- 
nawad ang kontrata sa Filboot da- 
hil umano mas matibay ang yari ng 
combat boots nito kaysa Jodaar. 
Subalit ayon naman sa Jodaar, 
kwestyunable ang ginawang pagsu- 
bok umano sa mga combat boots 
dahil walang kinatawan dito ang 
kumpanya at ginawa lang ito mata- 
pos matukoy kung aling kumpanya 
ang nakapag-alok na ng pinakama- 
babang presyo. 

Isa sa mga inireklamo ng mga 
sundalong nag-aklas sa Oakwood 
Hotel noong Hulyo 2003 ang mara- 
ming anomalya sa mga kontrata 
kaugnay ng suplay ng mga kagami- 
tan nila. Dahil dito, napilitang 
mag-order ng mga bagong kagami- 
tang-militar ang Malakanyang. At 
sa halip na DND o AFP ang manga- 

IE na namang anomalya ang 


siwa sa proseso ng bidding, ibini- 
gay ito sa PSDBM upang maiiwas 
umano ang DND at AFP sa mga pag- 
kwestyon. 

Nakumpirma ang mapagpas- 
yang papel pa rin ng matataas na 
upisyal ng AFP sa paggagawad ng 
mga kontrata sa pagsuplay ng mga 
kagamitan para sa mga pwersa nito 
nang sabihin ng hepe nitong si 
Gen. Narciso Abaya na kaya pinili 
ang Filboot dahil “tradisyunal na 
tagasuplay” na ang kumpanya ng 
mga pangangailangan ng militar. 
Ang Filboot ay isa sa mga dati 
nang nagsusuplay ng mga mahal 
subalit mahihinang kalidad na 
combat boots na matagal nang ini- 
rereklamo ng mga sundalo. Tinukoy 
ng Jodaar na sa aktwal ay may sab- 
watan ang PSDBM at AFP Research 
and Development Center. 

Nabunyag din na ang Filboot ay 
kabilang sa isang kartel ng mga 
kumpanyang nagsusuplay ng kaga- 
mitan di lamang sa AFP kundi ma- 
ging sa pulisya. Lumalabas na paki- 
tang-tao lamang ang ginagawang 
mga bidding dahil bago pa man tu- 
kuyin ang kumpanyang gagawaran 
ng kontrata, mayroon nang kutsa- 
bahan at aregluhan ang matataas 
na upisyal ng AFP at PNP sa kartel 
na ito. Limpak-limpak na salapi 
ang nakukulimbat ng mga tiwaling 
matataas na upisyal ng militar at 
pulisya dito sa kapinsalaan ng 
nakabababang mga upisyal at kara- 
niwang mga sundalo at pulis. 

Ibinulgar din ng Nature Care In- 
dustries Philippines ang parehong 
karanasan nila sa mga bidding para 
sa pagsuplay ng bala sa AFP. Nag- 
sampa ang Nature Care ng dalawang 
kaso laban sa mga upisyal ng AFP 
kaugnay ng mga maanomalyang 
transaksyon sa pagsuplay ng hala- 
gang P66 milyon na 105-mm bala 
ng kanyon at halagang P40 milyon 
na rocket-propelled grenades. Ayon 


sa Nature Care, superyor sa iba at 
pinakamababa ang presyo nila pero 
tinanggihan ang alok nila dahil wa- 
lang kikitain mula sa kanila ang 
mga upisyal ng militar. Sa halip, 
ibinigay ang kontrata sa iba na may 
depektibong produkto at mas mata- 


as pa ang presyo. Marami pang 
ibang katulad na kaso ng anomalya 
sa sistema ng pangongontrata ng 
mga suplay para sa AFP. 

Para pagtakpan ang mga ano- 
malya, ikinalat ng Malakanyang na 
ang pagbubunyag ng reklamo ng 
Jodaar ay maaaring bahagi ng mga 
planong destabilisasyon laban sa 
gubyerno. Pinaratangan ni Carolina 
Hernandez, Presidential Adviser on 
the Feliciano Commission Recom- 
mendations na gumawa ng pag- 
aaral sa mga usapin ng nag-aklas 
na mga sundalo sa Oakwood Hotel, 
na maaaring sinusubukan lamang 
ng mga nagsisiwalat ng iskandalo 
kung kakagatin ito ng mga sundalo 
at magbubunsod ng panibagong 
pag-aaklas sa hanay ng AFP. [AB] 


Tingnan din ang artikulong Tala- 
mak na korapsyon sa AFP sa isyung 
Agosto 21, 2003 ng AB para sa karag- 
dagang impormasyon hinggil sa mga 
anomalya sa loob ng mersenaryong 
sandatahang pwersa ng gubyerno. 


Kampanyang anti-malarya ng BHB 


asalukuyang isinusulong ang 
Kina kampanya laban sa 

sakit na malarya sa mga 
lugar na kinikilusan ng Bagong 
Hukbong Bayan (BHB). Isa itong 
kampanyang medikal, pang-eduka- 
syon at pampulitika na sinimulan 
sa rehiyong Cagayan Valley noon 
pang 2001 at ngayo'y pinalalaga- 
nap sa iba't ibang panig ng Luzon. 
Sa hinaharap, balak din itong 
ilunsad sa Mindanao. Ang kampan- 
yang ito ay pinangungunahan ng 
N5 o ng National Medical Staff ng 
BHB. 

Ayon kay Ka Eloi, pinuno ng 
N5, sesentruhan ng kampanyang 
ito ang mga lugar na pinakalaga- 
nap ang sakit na malarya, kabilang 
ang Isabela sa Cagayan Valley, ang 
Mindoro at Palawan sa Southern 
Tagalog at iba't ibang lugar sa 
Central Luzon. 


IBABAD. ANG 


KULAMPO SA PYRETHENOIP 
CoMpounD.. 


Ang malarya ay isang sakit na 
lubos na nakapipinsala sa mama- 
mayan, nakasasagabal sa kanilang 


Ang sakit na malarya 


Me~ sanang gamutin ang malarya. Ngunit nananatili itong isa 
sa pinakalaganap na sakit sa Pilipinas. Umaabot sa 40,000 kada 
taon ang bilang ng dinadapuan ng sakit na malarya; 20-25% ng mga 
nagkakasakit ng malarya ay namamatay. 

Ang malarya ay dulot ng alinman 
sa mga mikrobyong Plasmodium J>- 
falciparum, Plasmodium vivax o 4 y 
Plasmodium malariae. Sa mga 
tipo ng malarya na karani- 
wan sa Pilipinas, 75% ay = 


dulot ng impeksyon ng Plasmodium falciparum, 
na karaniwang siya ring pinakanakamamatay. 

Lumalaganap ang malarya sa pamamagitan ng kagat ng babaeng 
lamok na Anopheles. Nabubuhay ang lamok na ito sa temperaturang 
16-30 sentigrado, karaniwan sa mga lugar na mahamog o maulan. 


Karaniwang nagsisimulang kumagat ang lamok na ito mula 
hatinggabi hanggang bukang-liwayway. Pinakalaganap ang pagkalat 
at pagtutuluy-tuloy ng epidemya ng malarya sa mga lugar kung saan 
malawakan at walang-pakundangang nawawasak ang mga gubat 
bunga ng sobrang pangangahoy at pamiminsala rito. Nasisira ang 
balanse ng kalikasan at bumabaling ang mga lamok na Anopheles sa 
pag-atake sa tao. ABI 


kabuhayan at umuubos ng kanilang 
rekurso. Marami ring mandirigma 
ng BHB ang nabibiktima ng malar- 
ya. May mga kaso ng paglitaw nito 
kung saan mabilis itong dumadapo 
at kumakalat sa mga magkakasama 
sa yunit o himpilan ng BHB. Nag- 
pasya ang N5 na lalo pang pasigla- 
hin ang kampanya laban sa malarya 
sa harap ng pagdami ng mga kaso 
nito sa hanay ng BHB at mamama- 
yan. 

Layunin ng kampanya na itaas 
ang syentipikong kaalaman ng 
mga Pulang mandirigma at mama- 
mayan tungkol sa malarya, sa mga 
pampulitika at panlipunang dahi- 
lan kung bakit patuloy itong lu- 
malaganap at hirap itong puksain 
ng umiiral na gubyerno, at sa pa- 
ngangailangan ng komprehensibo 
at rebolusyonaryong pagkilos 
upang lubusan itong masugpo. 
Hangarin din ng kampanya na ma- 
isagawa ang mga hakbangin 
upang labanan ang mga epidemya 
at mabawasan ang bilang ng naa- 
apektuhan ng sakit at namamatay 
mula rito. 

Ang kampanya ay kinatatampu- 

kan ng malawakang pagsasanay at 
pag-aaral sa hanay ng mga kasama 
at mamamayan, pagtutukoy ng 
ugat at ng mas pangmatagalang 
kalutasan ng problema, pagbibigay 
ng BHB ng kagyat na mga serbi- 
syong medikal at pagpapakilos sa 
mamamayan sa pagsisikap na kon- 
trolin ang kapaligiran. Isang baha- 
gi rin ng pakikibaka ang paniningil 
sa mga pagpapabaya ng reaksyu- 
naryong gubyerno sa mga serbi- 
syong pangkalusugan at iba pang 
saligang pangangailangan ng ma- 
mamayan. 

Sa pangunguna ng N5, ang mga 
medik ng BHB sa antas ng rehiyon 
at larangan ay sumasailalim sa mga 
pagsasanay sa maagang pagtukoy 
at kagyat na pagbibigay-lunas sa 
sakit na malarya. Nitong Marso, 
matagumpay na inilunsad ang pag- 
sasanay ng mga pangunahing me- 
dik ng BHB sa Central Luzon. Ina- 
asahang mailulunsad ang katulad 
na pagsasanay sa Southern Tagalog 
sa loob ng kasalukuyang taon. Ang 
mga inisyal na sinanay ay inaasa- 
hang magpapalaganap ng kaala- 
man sa hanay ng karaniwang mga 
mandirigma at ng mamamayan. 

Isa sa mga binibigyang-diin sa 
mga pagsasanay ay ang pag-aaral 
sa mga sintomas ng malarya na 
malaki ang pagkakahalintulad sa 
ibang sakit tulad ng tipos. Impor- 
tante ang pagbibigay ng kagyat na 
lunas sa sakit na malarya upang 
iwasan ang paglala nito at paghan- 
tong sa nakamamatay na mga kum- 
plikasyon. 


Ang mga medik ng BHB ay ti- 
nuturuan ng microscopy o ng pag- 
gamit ng microscope upang masu- 
sing masuri ang dugo ng pasyente. 
Sa pamamagitan ng microscopy, 
makukumpirma ng mga medik kung 
anong parasito ang nagdudulot ng 
sakit sa pasyente. Sa tulong ng 
mga alyado, ang N5 ay nakapagsu- 
suplay ng mga microscope sa mga 
klinikang pinangangasiwaan ng 
BHB. Ang mga makilos na yunit ng 
BHB ay sinuplayan at pinagdadala 
ng Rapid Diagnostic Test Kit bilang 
pansamantalang alternatibo sa 
microscope. Ang RDT ay kinabibila- 
ngan ng espesyal na papel na 
dinadampian ng dugo ng pasyente. 
Ang pag-iiba ng kulay nito ay 
nagsasaad ng presensya sa dugo ng 
parasitong nagdudulot ng malarya. 

Sa mga lugar na may mga kaso 
o epidemya na ng malarya, ang 
mga yunit ng BHB ay naglulunsad 
ng mga serbisyong medikal mula sa 
pagsusuri sa mga pasyente hang- 
gang sa libreng pamamahagi ng 
gamot sa mga biktima ng malarya. 

Kaalinsabay ng pagbubuo ng 
mga organisasyong masa at pagsu- 
sulong ng mga demokratikong pa- 
kikibaka, pinakikilos din ang ma- 
mamayan sa mga kampanya upang 
linisin at kontrolin ang kapaligiran 
ng kanilang mga komunidad. Kabi- 
lang dito ang pagtitiyak na walang 
bagay o lugar na may tigil na tubig 
na maaaring pamugaran ng mga 
lamok. Ikinakampanya ang pagta- 
tanim ng punong nym na nakatutu- 
long sa pagtaboy ng lamok. Itinu- 


Pagpapabaya 
ng gubyerno 


HiS nasusugpo ng umi- 
iral na gubyerno ang ma- 
larya dahil sa lubhang pagpa- 
pabaya nito sa mga serbi- 
syong pangkalusugan. Ma- 
tingkad na patunay nito ang 
pagbuwag ng reaksyunaryong 
gubyerno sa Malaria Control 
Service limang taon na ang 
nakararaan. Ito ang dating 
sumusubaybay at gumagamot 


sa sakit na malarya hanggang 
sa antas baryo. 

Ang pagharap sa problema 
ng malarya ay ipinauubaya na 
lamang sa iisang upisyal ng 
Department of Health. Dahil 
sa kakulangan ng badyet, 


nalilimita na lamang ang 
gawain nito sa pagsubaybay 
sa mga naiuulat na kaso ng 
malarya. Kulang na kulang 
ang gamot para sa malarya 
maging sa mga health center 
sa mga lugar kung saan mala- 
ganap ang sakit na ito. ABI 


turo sa mamamayan ang pagbaba- 
bad tuwing anim na buwan ng ka- 
nilang mga kulambo at kurtina sa 
pyrethenoid compound, kemikal na 
pamatay ng lamok. 

Kaakibat nito, tuluy-tuloy na 
pinalalalim ang mga ugat ng laga- 
nap na problema ng malarya at ang 
malalang sitwasyong pangkalusu- 
gan ng mamamayang Pilipino. Ipi- 


Kaalinsabay ng pagbubuo ng 
mga organisasyong masa at 
pagsusulong ng mga demokra- 
tikong pakikibaka, pinakikilos 


natitimo sa kanilang kamalayan, na 
sa katuus-tuusan, ang pangmataga- 
lang kalutasan sa malarya at sa iba 
pang mga sakit ay nakasalalay sa 
puspusang pakikibaka ng mamama- 
yan tungo sa pagpapalit ng bago at 
rebolusyonaryong gubyerno at sis- 
tema sa naghaharing luma at bulok 
na gubyerno at sistemang panlipu- 
nan. 


din ang mamamayan sa mga 
kampanya upang linisin at 

kontrolin ang kapaligiran ng 
kanilang mga komunidad. 

Mga tagumpay 
ng BHB 
sa Eastern Visayas 


atuloy ang pag-ani ng tagumpay ng Bagong 
Pitton Bayan (BHB) sa pakikidigmang gerilya 
sa Eastern Visayas (EV). 

Sa isang pahayag, sinabi ni Jose Sumuroy, taga- 
pagsalita ng Efren Martires Command (EMC) ng EV, na 
sa sobrang desperasyon ng kaaway, palaging itinata- 
go o kaya minamaliit nito ang mga balita hinggil sa 
mga opensiba at tagumpay ng BHB sa armadong pa- 
kikibaka. Nag-iimbento na lamang ang 8th ID ng sa- 
riling mga tagumpay. 

Tinukoy ng EMC ang pag-ambus ng Orlan Colima 
Command ng BHB sa isang platun ng 52nd IB sa 
Amentacop, Borongan, Eastern Samar noong Mayo 5. 
Ni hindi umimik ang 8th ID tungkol dito, anang EMC. 
Dalawang sundalo ang namatay at isa ang nasugatan 
sa naturang pananambang. Nakumpiska rin ang isang 
M14, isang M16 at mga bala. 

Sa kabilang banda, naglubid ng buhangin ang 
8th ID nang ipangalandakan nito sa masmidya sa re- 
hiyon na pito umanong Pulang mandirigma ang na- 
matay nang salakayin ng mga tropa ng 20th IB ang 
isang kampo ng Rodante Urtal Command ng BHB sa 
Palanit, San Isidro, Northern Samar noong Mayo 6. 
Ang totoo, ani Sumuroy, maaga pa lamang ay naka- 
alerto na ang BHB sa presensya ng kaaway kaya na- 


Suportado ng 
mamamayan ang BHB 
dahil alam nilang ito 

ang kanilang 

pangunahing 

instrumento para 

makamtan ang 

pambansa at 
panlipunang kalayaan 
at nagtataglay ito ng 

mataas na antas ng 

prinsipyo at disiplina. 

MATATAGUMPAY NA OPENSIBA NG BHB 


50 armas nasamsam 
sa mga reyd ng BHB 


imampung armas ang nasamsam ng mga Pulang 

mandirigma sa apat na magkakahiwalay na reyd 
sa mga himpilan ng Philippine National Police 
(PNP) sa Agusan del Sur, Aurora, Iloilo at Davao del 
Norte. Isa ring ambus ang isinagawa ng BHB sa 
Quezon at isang reyd sa Compostela Valley sa pana- 
hong ito. 

Davao del Norte. Dalawampu't apat na malala- 
kas na armas at 2,000 bala ang nasamsam ng BHB 
sa pagsalakay sa himpilan ng pulis sa New Corella 
noong gabi ng Hunyo 20. Isang pulis ang namatay 
at isa pa ang nasugatan nang makipagbarilan ang 
mga ito sa 30 Pulang mandirigmang sakay sa tat- 
long van. Nagpanggap na mga tauhan ng Task Force 
Davao ng Philippine Army ang mga gerilya. 

Sa Agusan del Sur. Sinalakay ng BHB sa pamu- 
muno ng Northeastern Regional Command ang mu- 
nisipyo ng Bayugan noong hapon ng Hunyo 19 at 
sinamsam ang tatlong M16 at tatlong M14. 

Dalawang pulis ang napatay habang isa ang na- 


Sundan sa “50 armas...,” sa pahina 11 


kapusisyon ito sa bentaheng lugar at nabigo ang ata- 
ke ng kaaway. 

Binatikos din ni Sumuroy ang kawalan ng pagsa- 
alang-alang ng kumander ng mga pasistang tropa sa 
kapakanan ng kanyang mga tauhan dahil paulit-ulit 
niyang pinasulong ang mga ito sa kabila ng malaking 
bentahe ng mga Pulang mandirigma at ng dami na ng 
mga kaswalting natamo ng mga sundalo. Walang na- 
matay ni nasugatan sa mga gerilya. 

Ayon kay Sumuroy, nakapananaig ang BHB maging 
sa mga depensibang labanan dahil sa mataas na antas 
ng diwang mapanlaban nito, sa taglay nitong disipli- 
nang bakal, sa pagkakabisa nito sa tereyn at sa tina- 
tamasa nitong suporta ng masang magsasaka. 

Aniya, suportado ng mamamayan ang BHB dahil 
alam nilang ito ang kanilang pangunahing instrumen- 
to para makamtan ang pambansa at panlipunang kala- 
yaan at nagtataglay ito ng mataas na antas ng prinsi- 
pyo at disiplina. Sa kabilang banda, kinamumuhian ng 
mamamayan ang AFP dahil sa mersenaryong katangian 
at pasistang kahayupan nito bilang reaksyunaryong 
instrumento ng mga dayuhan at lokal na nagsasaman- 
tala at nang-aapi. [AB] 

“50 armas...,” mula sa pahina 10 


sugatan sa labanan. 

Sa Iloilo. Bandang 12:45 ng 
hapon noong Hunyo 15, sinala- 
kay ng 50-kataong yunit ng 
BHB sa ilalim ng Napoleon Tu- 
magtang Command-Southern 
Front ang munisipyo ng Tubu- 
ngan. Nalalangan ang mga pu- 
lis at inakala nilang mga tropa 
ng Philippine Army ang mga 
Pulang mandirigmang bumaba 
sa dalawang pampasaherong 
dyip. 

Huli na nang matanto ng 
mga pulis ang pangyayari. Agad 
na nagmaniobra ang mga geril- 
ya ng BHB para salakayin ang 
munisipyo. Mabilis na pinasok 
ng walong tropa ng BHB ang 
gusali at pinadapa ang mga pu- 
lis. Nilapitan at dinisarmahan 
ng mga Pulang mandirigma ang 
lahat ng pulis na nasa munisi- 
pyo, pati na yaong nagbibigay 
noon ng pagsasanay sa mga 
elemento ng Civilian Volunteers 
Organization (CVO). 

Kasabay nito, pinasok ng 
walo pang gerilya ang himpilan 
ng pulisya sa likod ng munisip- 
yo. Pagkatapos ng maikling la- 
banan, nagapi ang 12 pulis do- 


on. Samantala isang empleya- ® 


do ang nagtamo ng mga 
minor na sugat dahil sa 
mga salaming naba- 

sag ng mga granada. Nilapatan 
siya ng paunang lunas ng isang 
Pulang mandirigma. 

Nasamsam sa mga pulis ang 
labing-anim na armas na kina- 
bibilangan ng siyam na M16, 
dalawang M14, tatlong pisto- 
lang 9 mm, isang pistolang 
Super .38 at isang desabog. Ka- 
sama ring nasamsam ang isang 
radyong pangkomunikasyon. 

Kauna-unahang pagsalakay 
ito sa munisipyo sa Panay mula 
nang mailunsad ang Ikalawang 
Dakilang Kilusang Pagwawasto. 

Bago pa ang pagsalakay sa 
munisipyo, may ipinasang reso- 
lusyon ang Sangguniang Bayan 
ng Tubungan para sa pagbubu- 
wag ng Reconnaisance Company 
ng 3rd Infantry Division na na- 
kapakat sa lugar. 

Sa Aurora. Apat na armas 
ang nasamsam at dalawang pu- 
lis ang napatay nang salakayin 
ng 15-kataong yunit ng BHB 
ang himpilan ng PNP sa Baran- 
gay South Poblacion, Dipaculao 
noong gabi ng Hunyo 12. 

Nagpadala ng reimporsment 
ang militar ngunit nakaatras na 
ang mga Pulang mandirigma da- 

la ang nasamsam na dala- 
Ø wang M16, isang pistolang 
” 9 mm, isang Super .38 at 
mga bala. 

Sa Quezon. Napatay ang 
isang sundalo ng Philippine 
Army habang malubhang nasu- 
gatan ang tatlo pang tropa 
nang tambangan sila ng BHB sa 
Barangay Nanadiego, Mulanay 
noong umaga ng Hunyo 16. Tu- 
magal nang apat na oras ang la- 
banan. 

Sa Compostela Valley. Si- 
nalakay ng isang platung geril- 
ya ng BHB ang isang detats- 
ment ng CAFGU sa Barangay 
Libay-Libay, Maco, Compostela 
Valley noong Hunyo 17. [AB] 

MATATAGUMPAY NA OPENSIBA NG BHB 


Hepe ng pulisya 
sa Angat, Bulacan 
pinarusahan 


inarusahan noong umaga ng Hunyo 

7 sa Sta. Cruz, Angat, Bulacan si 
Supt. Tomas de Armas, hepe ng pulisya 
sa naturang munisipalidad. 

Ayon sa pahayag ng Front Opera- 
tional Command ng Bagong Hukbong 
Bayan (BHB) sa Eastern Bulacan, si 
de Armas ay isa sa mga pangunahing 
kaaway ng rebolusyonaryong kilusan 
sa Angat. Siya ang nagbuo ng mala- 
wak na lambat-paniktik sa naturang 
bayan at tuwiran niyang pinamunuan 
ang maraming operasyong militar 
laban sa BHB. Tampok dito ang pag- 
salakay ng pinagsanib na pwersa ng 
militar at pulisya sa isang platun ng 
BHB noong Marso 29, 2003 na nagre- 
sulta sa 14 na oras na labanan. Nag- 
simula ang sagupaan sa Barangay 
Pulong Yantok, Angat at natapos ito 
sa Barangay Siling Matanda sa karatig 
na bayan ng Pandi. Dalawang mandi- 
rigma ang nagbuwis ng buhay subalit 
pitong pwersa ng kaaway, kabilang 
ang isang chief inspector ng PNP ang 
namatay. 

Dahil sa tinamo niyang kahihiyan, 
pinasabog at pinasunog ni de Armas 
ang mga bahay ng masa sa lugar 
pagkatapos ng labanan. Isa ring lokal 
na lider, si Jose "Ka Fidel" Manabat 
ang kanyang ipinahuli at ilang araw na 
pinahirapan sa isang safehouse ng 
yunit paniktik ng PNP sa Angat hang- 
gang sa tuluyan itong mamatay. 

Nakinabang si de Armas sa por- 
syentong kanyang hinihingi mula sa 
isang sindikato sa iligal na droga na 
may operasyon mula sa Barangay Bi- 
nagbag, Angat hanggang sa bayan ng 
Baliwag. 

Isa rin siya sa pinakamalalaking 
protektor ng iligal na sand quarrying sa 
Angat River na lubhang mapaminsala 
sa mamamayan sa lugar. AB] 

William Hinton, 
pinarangalan 


PINARANGALAN ng Partido Komu- 
nista ng Pilipinas (PKP) at ng Na- 
tional Democratic Front of the 
Philippines 
(NDFP) bi- 
lang daki- 
lang prole- 
taryong in- 
ternasyuna- 
lista si Wil- 
liam Hinton. 
Namatay si 
Hinton no- 
ong Mayo 15. 

Nakilala si Hinton sa kanyang 
matatag na paglahok sa rebolusyo- 
naryong pakikibaka ng mamama- 
yang Tsino at pagdokumento ng ka- 
nilang mga tagumpay sa pagpupun- 
dar ng sosyalismo. Mula sa kanyang 
ilang taong pakikisalamuha sa 
isang nayon sa China noong dekada 
1940, isinulat niya ang Fanshen: A 
Documentary of Revolution in a 
Chinese Village. Noong 1971, isinu- 
lat niya ang Shenfan: The Continu- 
ing Revolution in a Chinese Village. 

Mahigpit na tinutulan ni Hinton 
ang panunumbalik ng kapitalismo 
sa China sa ilalim ng rehimen ni 
Deng Xiao Peng. Kaugnay nito, 
isinulat ni Hinton noong 1990 ang 
The Great Reversal: The Privatization 
of China, 1978-1989 na naglarawan 
kung papaano binaligtad ang mga 
tagumpay ng dakilang rebolusyong 
pangkultura sa China at napawi ang 
maraming tagumpay ng sosyalismo 
sa ilalim ng pamumuno ni Deng. 

Noong 1997, isa si Hinton sa 
mga dayuhang kaibigan ng mama- 
mayang Pilipino na lumahok sa 
Anti-APEC Conference at kaakibat 
na mga anti-imperyalistang aksyong 
masa sa Pilipinas. 


Implementasyon ng "Bridge Program", iniurong 


DAHIL sa malakas na pagtutol ng League of Fili- 

pino Students (LFS)-High School, Alliance of 

Concerned Teachers (ACT), mga magulang at iba 

pang sektor, napilitan ang Department of Educa- 

tion (Dep-ED) na iurong noong Hunyo 8 ang pag- 

papatupad ng "bridge program" sa pagbubukas 

ng klase. Batay sa "bridge program," kukuha ng 

isang taong "remedial" na pag-aaral sa Ingles, Syensa at Matema- 
tika ang may 700,000 mag-aaral o kalahati ng 1.4 milyong grad- 
weyt ng elementarya. 

Ayon sa mga nagprotesta, ibayong pasaning pinansyal para sa 
mga magulang ang dagdag na isang taong pag-aaral. Hindi rin 
nito nilulutas ang mas pundamental na suliranin ng kabulukan ng 
buong sistemang pang-edukasyon bunga ng maling mga prayori- 
dad ng reaksyunaryong gubyerno. Sa pambansang badyet para sa 
2004, halimbawa, 31% ang inilaan para sa serbisyo sa utang ha- 
bang 12% lamang ang para sa edukasyon. Bunga nito, mahigit 
90% ng mga gradweyt ng elementarya ay hindi handa na pumasok 
sa hayskul. 


Ekstensyon ng “security wall” ng Israel, napatigil 


NAPILITAN ang gubyernong Israeli na pansamantalang ipatigil no- 
ong Hunyo 16 ang konstruksyon ng ekstensyon ng "security wall" 
ng Israel sa loob ng teritoryo ng Palestine. Ang pagpapatigil ay 
bunga ng mga protesta ng mamamayang Palestino at kanilang mga 
tagasuporta. 

Mula Hunyo 6, araw-araw na nagrali ang mga Palestino, kasa- 
ma ang mga aktibista mula sa International Solidarity Movement at 
mga tagasuporta mula sa Israel mismo, upang pigilin ang pagtata- 
yo ng bakod na mas tatagos sa teritoryo ng Palestine sa West Bank. 
Araw-araw na tinangka ng mga sundalong Israeli na buwagin at 
paatrasin ang hanay ng mga nagpoprotesta, gamit ang tirgas, mga 
buldoser, baril at maging mga kanyon. Ayon sa Palestine Media 
Center, hindi bababa sa 70 katao na ang nasugutan sa mga sagu- 
paan. Apat na Palestino, kabilang ang isang 13-anyos na bata, ang 
binaril ng mga sundalong Israeli habang nagdedemonstrasyon. 

Ang iniatras ay ang ekstensyon lamang at patuloy na nagma- 
matigas ang Israel sa pagtatayo ng buong "security wall" ayon sa 
orihinal na plano nito. Ito'y sa kabila ng malawakang pagkundena 
ng mamamayan at iba't ibang organisasyon at institusyon sa Pa- 
lestine, sa mga bansang Arabo at sa daigdig. Ang malaking bahagi 
ng "security wall" ay nag-aalis sa Palestine ng halos kalahati na 
ng teritoryo nito sa West Bank at iba pang bahagi ng Palestine, 
dala ang maraming produktibong sakahan at sentro ng komersyo 
ng mga Palestino. Balak tayuan ito ng mga komunidad ng mga 
Isareli, kabilang na ang mga lilipat mula sa Gaza Strip ng Pales- 
tine. 

Lumalalang krisis pangkabuhayan 


M= ang hagupit ng lalong lumalalang kri- mga manggagawa at kapos na kapos ang kita ng mga 


sis pangkabuhayan sa Pilipinas, laluna sa pa- magsasaka at iba pang anakpawis. 

nig ng masang anakpawis. Nitong Hunyo 17, itinaas na naman nang P1.70 
Mabibigat na bigwas ang dulot sa mamamayan ng kada kilo ang presyo ng liquefied petroleum gas (LPG). 
kamakaila'y sunud-sunod at walang tigil na pagtaas Pagkatapos ng eleksyon, dalawang beses itinaas ng 
ng presyo ng mga saligang pangangailangan. mga kumpanya ng langis ang presyo ng gasolina 
Palaki nang palaki ang kinakailangang ha- (poi ne | at krudo. Hindi pa nasasapatan sa pito hang- 
laga upang mabuhay nang di- a gang walong ulit nang pagtataas sa presyo ng 
sente sa araw-araw. Samanta- ð mga produkto nila sa loob ng taong ito, balak 
la, nakapako ang napakababa na naman nilang muling magtaas ng presyo 

na ngang sahod ng pagpasok ng Hulyo. 
Patuloy naman ang pagtatangka ng 
Meralco na itaas ang singil sa kur- 
yente. Ito ay sa kabila ng pagde- 
deklara ng Korte Suprema na na- 
ging abusado ang Energy Regula- 
tory Commission (ERC) at iligal 
ang inaprubahan nitong 12 senti- 
mo kada kilowatt-hour na pro- 
bisyunal na pagtataas sa singil ng 
MERALCO mula Nobyembre 2003. Bukod pa ito sa 
. 13.7 sentimo/kwh na idaragdag sa singil ng 
IS MERALCO mula Hulyo at sa 14-38 sentimo/kwh 
Ky Aj na karagdagang singil ng NAPOCOR para sa is- 
inusuplay nitong kuryente sa MERALCO at iba 
pang distributor. Ipapabalikat pa rin ito sa 

tin. KA = N publiko sa pamamagitan ng dagdag na baya- 
<E rin sa kuryente. 
=g Nakaamba ring itaas ang singil sa serbi- 
ATN syo sa tubig. Mula nang ipatupad ang dere- 
VA 1D j gulasyon at pribatisasyon ng public utili- 
|// JAK Sa ties, aabot na nang mahigit 500% ang 
| a pagtaas ng mga singil dito. 
Wo? Bukod pa sa mga ito, balak magpataw ang re- 


Mga kaso ng pagpatay 


Mga tampok sa ci Panibagong anomalya Kampanyang 
; il a A A sa AFP, nabunyag anti-malarya ng BHB 
isyung ito... T Pag 


PAHINA 5 


Mga instruksyon sa paglilimbag 

1. Ang pahina 13, na eksaktong kopya ng pahina 1 maliban sa mas mapusyaw ang 
masthead o logo ay para sa mga gumagamit ng mimeo machine o naglilimbag sa 
paraang v-type. Idinisenyo ito para hindi madaling makasira ng istensil. 


2. Pag-print sa istensil: 


Sa print dialog, i-check ang Print as image 
Alisin ang check sa Shrink oversized pages to paper size 


I-click ang Advanced 
Tiyaking naka-set sa 100% ang Scaling 


a) 

b) 

k) I-click ang Properties 
d) 

e) 

d) Ituloy ang pag-print 


3. Hinihikayat ang mga kasama na ipaabot sa patnugutan ng AB ang anumang 
problema kaugnay ng paglilimbag sa pamamagitan ng v-type. Magpadala ng email sa 
angbayan@yahoo.com 


